Tidspunktet for Storkredsforeningens årsmøde, som ligger i oktober, er ikke hensigtsmæssig i forhold til opstillingsmøde i marts, hvor der vælges eller genvælges medlemmer til Hovedbestyrelsen, kandidater til Dialogrådet samt kandidater til folketings-, regionsråds- og eventuelt også Europaparlamentsvalget. Derfor henstiller vi til at godkende forslaget om ændringen foreslået nedenfor i pkt. 1.

Ligeledes skal der ændres i kriterierne for indkaldelse til ekstraordinært årsmøde. Ændres fra 5 til 5% af medlemmerne, der kan begære det. (jf. landsvedtægterne), pkt. 2.

Derudover er vi blevet enige om, at Alternativets Unge skal have en plads i kredsbestyrelsen, pkt. 3.

**1. Gældende:**

**§8 Storkredsforeningens ordinære årsmøde.**

Stk. 1 Storkredsforeningens øverste myndighed er årsmødet, der afholdes hvert år inden udgangen af oktober måned. Årsmødet indkaldes med mindst seks ugers varsel.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ændres til:**

**§8 Storkredsforeningens ordinære årsmøde.**

Stk. 1 Storkredsforeningens øverste myndighed er årsmødet, der afholdes hvert år inden udgangen af marts måned. Årsmødet indkaldes med mindst seks ugers varsel.

**2. Gældende:**

**§9 Ekstraordinært årsmøde.**

Stk. 1 Ekstraordinært årsmøde indkaldes såfremt halvdelen minus en af storkredsbestyrelsens medlemmer beslutter det eller mindst 5 af medlemmerne begærer det.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ændres til:**

**§9 Ekstraordinært årsmøde.**

Stk. 1 Ekstraordinært årsmøde indkaldes såfremt halvdelen minus én af storkredsbestyrelsens medlemmer beslutter det eller mindst 5% af medlemmerne begærer det.

**3. Gældende:**

**§10 Storkredsforeningens bestyrelse.**

Stk. 1 Storkredsforeningen ledes af storkredsbestyrelsen bestående af 1 repræsentant fra hver kommuneforening deriblandt en forperson, næstforperson samt en kasserer. Medlemmerne af storkredsbestyrelsen udpeges af de enkelte kommuneforeningers bestyrelser for et år ad gangen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ændres til:**

**§10 Storkredsforeningens bestyrelse.**

Stk. 1 Storkredsforeningen ledes af storkredsbestyrelsen bestående af 1 repræsentant fra hver kommuneforening og en repræsentant fra Alternativets Unges (ÅU) lokalforening Nordsjælland, deriblandt en forperson, næstforperson samt en kasserer. Medlemmerne af storkredsbestyrelsen udpeges af de enkelte kommuneforeningers bestyrelser og ÅU’s lokalforening i Nordsjælland for et år ad gangen.

**4. Gældende:**

**§11 Om tillidsvalgte.**Stk.2 Kandidater til alle politiske hverv skal have været medlem af Alternativet i minimum 3 måneder ved det opstillingsmøde, hvor de vælges af medlemmerne.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ændres til:**

**§11 Om tillidsvalgte.**Stk.2 Kandidater til alle politiske hverv skal have været medlem af Alternativet i minimum 90 dage ved det opstillingsmøde, hvor de vælges af medlemmerne.

**5. Gældende:**

**§14 Valg til Politisk Forum.**Stk. 1 Storkredsforeningens medlemmer vælger på opstillingsmødet i marts to medlemmer og en suppleant til Politisk Forum. Det ene af disse medlemmer kan sidde i storkredsbestyrelsen. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ændres til:**

**§14 Valg til Politisk Forum.**Stk. 1 Midlertidigt: Der er valgt to medlemmer til Politisk Forum på årsmødet til Politisk Forum på årsmødet i 2017, disse to medlemmer sidder frem til opstillingsmødet i marts 2019. For at sikre kontinuiteten vil kun et POFO medlem være på valg hvert år. Medlemmer af POFO kan dog genvælges uden begrænsning.

.